**JUDEȚUL MUREȘ** (nu produce efecte juridice)\*

**MUNICIPIUL TÂRGU MUREȘ**

**Serviciul Administrația Domeniului Public PRIMAR,**

**Serviciul Reparații Străzi Soós Zoltán**

**Nr.** 60407/14084/15.11.2024

**REFERAT DE APROBARE**

**privind aprobarea componenței Comisiei de Circulație a Municipiului Târgu Mureș**

Prin art. 1 al H.C.L.M. nr. 297 din 30 noiembrie 2005, Consiliul Local al Municipiului Târgu Mureș a aprobat înființarea Comisiei de Circulație a municipiului Târgu Mureș, care funcționează până în prezent, având atribuțiile stabilite potrivit anexei la actul normativ menționat.

Atribuțiile principale ale comisiei de circulație sunt următoarele:

1. Avizarea (d.p.d.v. al sigurentei circulatiei,in conformitate cu prevederile OUG nr 195/2002) documentatiei aferente pentru proiectele si lucrarile ce tin de reteaua stradala a municipiului (conform specificatiei din documentele emise de SERVICIUL URBANISM)
2. Avizarea stațiilor de transport în comun și taxi;
3. Avizarea locurilor de staționare pentru aprovizionare cu marfă, orarul aferent și parcările pentru autovehiculele de mare tonaj;
4. Stabilirea zonelor de staționare cu plată pentru autoturisme la nivel de municipiu;
5. Analizarea soluțiilor de optimizare a traficului prin introducerea de sensuri unice, restricții de staționare etc.;
6. Propunerea de exproprieri pentru reconfigurarea unor intersecții;
7. Studierea posibilităților de circulație alternativă la nivelul municipiului Târgu Mureș;
8. Elaborarea și aprobarea oricăror alte reglementări care au legătură cu rețeaua stradală a municipiului și cu siguranța circulației.

Ulterior, această hotărâre a fost modificată și completată succesiv, în funcție de schimbările de personal sau de încetarea mandatului consilierilor locali nominalizați în comisia respectivă, ultimul astfel de act de modificare fiind H.C.LM. nr. 58/2024.

Având în vedere că, în cadrul ședinței din data de 25.10.2024, s-a concretizat constituirea unui nou consiliu local în temeiul art. 116 alin. (3) din O.U.G. nr. 57/2019 privind Codul Administrativ și, ținând cont de importanța primordială a asigurării continuității Comisiei de Circulației, propunem nominalizarea unor noi consilieri locali care să facă parte din această comisie.

Având în vedere cele menționate, supunem aprobării Consiliului Local al Municipiului Târgu Mureș proiectul de hotărâre alăturat.

**Aviz favorabil al**

**Administrației Domeniului Public**

**Ing. Florian Moldovan**

**Șef Serviciul S.R.S,**

**Lupu Adrian**

**\***Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ

**R O M Â N I A**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind aprobarea componenței Comisiei de Circulație a Municipiului Târgu Mureș**

***Consiliul Local Municipal Târgu Mureș, întrunit în ședință ordinară de lucru,***

**Având în vedere:**

* Referatul de aprobare nr.60407/14084/15.11.2024 inițiat de Primar, de Serviciul Reparații Străzi din cadrul Serviciului Public Administrația Domeniului Publicprivind aprobarea componenței Comisiei de Circulație a Municipiului Târgu Mureș
* Raportul de specialitate nr…. al Direcției juridice contencios administrativ și administrație publică locală
* Raportul comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* Ordonanței Guvernului nr. 71/2002 privind organizarea și funcționarea serviciilor publice de administare a domeniului public și privat de interes local, cu modificările și completările ulterioare;
* Ordonanței de Urgență a Guvernului nr. 195 din 2002 privind circulația pe drumurile publice, republicată, cu modificările și completările ulterioare;
* Ordonanței Guvernului nr. 43/1997 privind regimul drumurilor, republicată, cu modificările și completările ulterioare;
* Legii nr. 38/2003 privind transportul în regim de taxi și în regim de închiriere, cu modificările și completările ulterioare;
* Legii serviciilor de transport public persoane în unitățile administrativ-teritoriale nr. 92/2007, cu modificările și completările ulterioare;
* Legii serviciilor comunitare de utilități publice nr. 51/2006, republicată, cu modificările și completările ulterioare;
* Tinând cont de hotărârea consiliului local al Municipiului Târgu Mureș nr.382/2021.

**În temeiul prevederilor** art. 129, alin. (1) și alin. (2), lit. c) și d), art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e :**

**Art. 1.** Se aprobă componența Comisiei de circulație a Municipiului Târgu Mureș, aceasta urmând a avea următorii membrii :

***Comisia de circulație***

1. Presedinte de comisie domnul Primar, **Soós Zoltán**
2. Membru – Consilier local Municipal Târgu Mureș . . . . . . . . . . . . . . . . . . .
3. Membru – Consilier local Municipal Târgu Mureș . . . . . . . . . . . . . . . . . . .
4. Membru – Consilier local Municipal Târgu Mureș . . . . . . . . . . . . . . . . . . .
5. Membru – Consilier local Municipal Târgu Mureș . . . . . . . . . . . . . . . . . . .
6. Membru – Consilier local Municipal Târgu Mureș . . . . . . . . . . . . . . . . . . .
7. Membru – Consilier local Municipal Târgu Mureș . . . . . . . . . . . . . . . . . . .
8. Membru – Consilier local Municipal Târgu Mureș . . . . . . . . . . . . . . . . . . .
9. Membru – Director Direcția Tehnică
10. Membru – Director Serviciul Public Administrația Domeniului Public;
11. Membru – din partea Serviciul Public Administrației Domeniului Public
12. Membru – din partea Direcției Poliția Locală;
13. Membru – din partea Poliției Municipiului Târgu Mureș. Serviciul Rutier
14. Membru- din partea Poliției Municipiului Târgu Mureș. Biroul Rutier
15. Membru – din partea Direcției Arhitect Șef;
16. Membru – din partea ONG-urilor cu obiect de activitate în creșterea nivelului de siguranță în trafic și/sau promovarea posibilităților de circulație alternativă;
17. Membru – un reprezentant cu dizabilități din partea ONG-urilor competente;

Secretar comisie – din partea Serviciul Public Administrației Domeniului Public

**Art. 2** Se aprobă membrii înlocuitori în Comisia de circulație astfel :

1. Membru – Consilier local Municipal Târgu Mureș . . . . . . . . . . . . . . . . . . .
2. Membru – Consilier local Municipal Târgu Mureș . . . . . . . . . . . . . . . . . . .
3. Membru – Consilier local Municipal Târgu Mureș . . . . . . . . . . . . . . . . . . ..
4. Membru – din partea Direcției Tehnice
5. Membru – din partea Serviciului Public Administrației Domeniului Public
6. Membru – din partea Serviciului Public Administrației Domeniului Public
7. Membru – din partea Direcției Poliția Locală;
8. Membru – din partea Poliției Municipiului Târgu Mureș;
9. Membru – din partea Direcției Arhitect Șef;
10. Membru – din partea ONG-urilor care au obiectul de activitate creșterea nivelului de siguranță în trafic și/sau promovarea posibilităților de circulație alternativă;

Secretar comisie – din partea Serviciul Public Administrației Domeniului Public

**Art.3.** Membriidin partea Executivului Municipiului Târgu Mureș, vor fi desemnați prin Dispoziție de Primar.

**Art.4**.Odată cu intrarea în vigoare a prezentei hotărâri orice prevedere contrară își încetează aplicabilitatea.

**Art.5.**Cu aducerea la îndeplinire a prezentei hotărâri se încredințează Executivul Municipiului Târgu Mureș prin Serviciul Public Administrația Domeniului Public, Direcția Tehnică, Direcția Poliția Locală, Direcția Arhitect Șef și membrii comisiei de la art. 1 și art. 2 al prezentei.

**Art. 6.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. 3, alin. (1) din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 7.** Prezenta hotărâre se comunică:

* Serviciului Public Administrația Domeniului Public;
* Direcției Tehnice;
* Direcției Poliția Locală;
* Direcției Arhitect Șef.
* Membrilor comisiei nominalizați la art. 1 și 2 al prezentei.

**Viza de legalitate**

**Secretar General al Municipiului Târgu Mureş**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ**